**TÖÖVÕTULEPING NR 4-1/48-25**

INF Infra OÜ (edaspidi tellija), registrikood 16421809, postiaadress Liivalaia 9, 10118 Tallinn, keda esindavad juhatuse liikme(te) Robert Sinikas ja Rein Rätsep isikus, kes tegutseb seaduse ja põhikirja alusel ja

Riigimetsa Majandamise Keskus (edaspidi töövõtja või RMK), registrikood 70004459, postiaadress Mõisa/3, Sagadi küla, Haljala vald, 45403 Lääne-Viru maakond, keda esindab Kaupo Kohv, kes tegutseb 01.09.2020 RMK juhatuse kärkkirja nr 1-32/73 kinnitatud RMK Looduskaitseosakonna põhimääruse alusel (edaspidi Töövõtja),

keda nimetatakse edaspidi ka lepinguosaline või koos lepinguosalised,

võttes arvesse, et:

1. INF Infra OÜ ja osaühingu Rail Baltic Estonia, registrikood 12734109), vahel sõlmiti 11.11.2024 riigihanke „Rail Baltica Harjumaa põhitrassi raudteetaristu III etapi ehitustööd lõigul Kangru – Saku“ (viitenumber 273827) tulemusena hankeleping;
2. hankelepingu kohaselt on INF Infra OÜ kohustuseks koostada raudteekoridori ümbritsevas rabas veerežiimi taastamiseks vanade kuivenduskraavide sulgemise projekt ning teostada projektikohased taastamistööd;
3. Raba taastamise projekteerimise protsess tuleb INF INFRA OÜ-l enne igasuguste ehituse kavandamistöödega rabas  alustamist kokku leppida RMK-ga;
4. Männiku raba riigimaa katastriüksustele (71801:001:0983; 30402:001:0150; 71801:001:2151) jäävate kraavide ja teiste inimtekkeliste veeväljavoolude sulgemiseks tuleb OÜ-l INF Infra koostada veerežiimi taastamise projekt lähtudes RMK „Märgalade taastamisprojekti näidiskoosseisust“ ja RMK-ga kokku lepitavast töökorraldusest, projekteeritava ala pindala on ca 174 ha ja suletavate kraavide hinnanguliseks mahuks on kuni 49 km.

sõlmisid lepingu alljärgnevas:

**1. Lepingu ese**

1.1. Tellija tellib ja töövõtja kohustub pakkuma Männiku raba taastamistööde ettevalmistamise ja teostuse järelvalve teenust (edaspidi töö).

Lepinguosalised on kokku leppinud, et töövõtja poolt pakub lepingu eseme ja eesmärkide elluviimiseks teenust looduskaitsespetsialist ja looduskaitse tööjuht, kelle täpsemad tööülesanded on alljärgnevad:

Looduskaitsespetsialist:

* + 1. Välitööd tööde kavatsuse ja lähteülesande koostamiseks (2 tööpäeva);
    2. Tööde kavatsuse ja projekteerimise lähteülesande koostamine ja vajalike arvamuste/kooskõlastuse küsimine (4 tööpäeva);
    3. Projekteerijaga suhtlemine, töökoosolekud (sh avalikustamise koosolek), lõpliku projektlahenduse läbivaatamine (10 tööpäeva);
    4. Objekti ülevaatamine tööde lõpus (2 tööpäeva);

Looduskaitse tööjuht:

* + 1. Projektlahenduse läbivaatamine, viimastel töökoosolekul osalemine, tööala ülevaatus, liikumisteede ülevaatus, võimaliku puidu kokkuveoga seotud toimingud (10 tööpäeva);
    2. Töövõtja juhendamine tööde alustamisel (2 tööpäeva);
    3. Töödeaegne RMK-poolne järelvalve (ca 1 kord nädalas tööde teostamise perioodil) (12 tööpäeva );
    4. Tööde lõpetamine, lõplik ülevaatus (2 tööpäeva);
  1. Töövõtja teeb töö ajaperioodil lepingu sõlmimisest kuni taastamistöö lõpetamiseni, aga mitte kauem kui 11.03.2028
     1. Projekteerimistööde lähteülesanne hiljemalt 15.09.2025.
     2. Ehitustööde juhendamine ja järelevalve, üleandmine hiljemalt 30.11.2027

**2. Töövõtja kohustused ja õigused**

2.1. Töövõtja kohustub:

2.1.1 anda tellijale üle kõigi vajalike kooskõlastuste ja arvamustega taastamistöö kavatsuse ja projekteerimise lähteülesande hiljemalt 31.07.2025;

2.1.2 tegema töö lepingus ja õigusaktides esitatud tingimuste kohaselt ning selle tellijale üle andma;

2.1.3 teavitama tellijat kohe asjaoludest, mis takistavad või võivad takistada töö tegemist;

2.1.4 andma tellijale tema nõudmisel teavet töö tegemise käigu kohta;

2.1.5. tagama Töö tegijate vajaliku kvalifikatsiooni ning töötervishoiu ja tööohutuse, tuleohutuse, elektriseadmete ekspluatatsiooni ja keskkonnakaitse eeskirjadest kinnipidamise, samuti muude õigusaktidest või Lepingust tulenevate kohustuste täitmise mh tagab, et Töö tegijad kannavad töötsoonis kõrgnähtavat riietust ja/või kõrgnähtavat vesti ning turvajalanõusid. Töövõtja vastutab Töö tegemisel kehtivatest töötervishoiu-, tööohutuse-, tuleohutuse- ja elektriohutuse- (s.h elektriseadmete ekspluatatsiooni) jms eeskirjadest kinnipidamise eest. Töövõtja vastutab täielikult keskkonnakaitsenõuete täitmise eest, on kohustatud Tellijat teavitama kõikvõimalikest Lepingu täitmisel tekkivatest keskkonnaprobleemidest, nagu lekked või ohtlike ainete kasutamine, ja viivitamatult võtma kasutusele meetmed nende heastamiseks.

2.1.6. mitte avaldama kolmandatele isikutele tellijalt lepingu täitmisega seoses saadud mitteavalikku teavet, v.a kui avaldamise kohustus tuleneb seadusest. Teave on konfidentsiaalne, kui teavet edastav lepinguosaline viitab selle konfidentsiaalsusele ja seadusest tulenevalt on õigus teabele juurdepääsu piirata. Vastutus konfidentsiaalsuskohustuse täitmata jätmise eest lasub töövõtjal kõigi isikute suhtes, kelle ta on lepingu täitmisele kaasanud.

2.2. Töövõtjal on õigus:

2.2.1 saada tellijalt töö tegemiseks vajalikku teavet;

2.3. Töövõtja kinnitab, et ta on põhjalikult tutvunud kõigi lepingu täitmiseks vajalike asjaoludega, samuti kinnitab, et töö on võimalik lepinguga kokkulepitud tasu eest teha, töövõtjal on olemas töö täitmiseks vajalik kvalifikatsioon ja kogemus, töövõtjal on olemas kõik vajalikud litsentsid, load ja nõusolekud, kui need on õigusaktidest tulenevalt vajalikud või vastava töö puhul nende olemasolu eeldatakse.

**3. Tellija kohustused ja õigused**

3.1. Tellija kohustub:

3.1.1 andma töövõtjale töö tegemiseks vajalikku teavet;

3.1.2 maksma töövõtjale töö eest tasu lepingu kohaselt;

3.1.3 lepingule vastava töö vastu võtma;

3.1.4 mitte avaldama kolmandatele isikutele töövõtjalt lepingu täitmisega seoses saadud mitteavalikku teavet, v.a kui avaldamise kohustus tuleneb seadusest. Teave on konfidentsiaalne, kui teavet edastav lepinguosaline viitab selle konfidentsiaalsusele ja seadusest tulenevalt on õigus teabele juurdepääsu piirata. Vastutus konfidentsiaalsuskohustuste täitmata jätmise eest lasub tellijal kõigi isikute suhtes, kelle ta on lepingu täitmisele kaasanud.

3.2. Tellijal on õigus:

3.2.1 saada töövõtjalt teavet töö tegemise käigu kohta;

3.2.2 kontrollida töövõtja kvalifikatsiooni vastavust nõuetele. Mittevastavuse ilmnemisel on tellijal õigus anda tähtaeg puuduste kõrvaldamiseks või lõpetada leping enne tähtaega.

**4. Pretensioonide esitamine ja töö vastuvõtmine**

4.1. Töövõtja annab tellijale töö üle tööde üleandmise ja vastuvõtmise aktiga (lisa )

4.2 Tellija vaatab töö üle ja tagastab enda allkirjaga aktid või esitab töövõtjale pretensioonid töö mittevastavuse kohta 3 (kolme) tööpäeva jooksul arvates hetkest, kui töövõtja on töö üle andnud.

4.3. Töö loetakse tellija poolt vastu võetuks, kui osapooled on allkirjastanud üleandmise vastuvõtmise akti.

**5. Arvelduste kord**

5.1. Tellija tasub töövõtjale tehtud töö eest 11 000 eurot, millele lisandub käibemaks kehtivas määras. Käibemaksu määra muutumisel muutub ka lõplik hind.

5.2. Tellija maksab tasu töö eest kahes osas, esimene osa summas 5 500 eurot projekteerimise lõppedes ja teine osa summas 5 500 eurot tööde lõpetamise järgselt. Tasumine toimub töövõtja arvelduskontole EE881010002021370008 30 kalendripäeva jooksul alates töövõtjalt arve saamisest.

5.3 Punktis 5.2 arvete väljastamise aluseks on tehtud tööde akti vormistamine Bauwise keskkonnas, mille juurdepääsu Töövõtjale tagab Tellija.

**6. Lepinguosaliste vastutus**

6.1. Kui Töövõtja rikub Lepingu tingimusi, on Tellijal õigus nõuda ja Töövõtjal kohustus tasuda leppetrahvi 2,5 % Lepingu punktis 5.1 toodud Töö hinnast iga rikkumise eest.

6.2. Kui Töövõtja rikub Lepingus sätestatud tähtaegu (sh vahetähtaegu kui need on sätestatud), on Tellijal õigus nõuda Töövõtjalt leppetrahvi 2,5 % Töö hinnast iga viivitatud kalendripäeva eest. Leppetrahvi tasumine ei vabasta Töövõtjat kohustusest teostada Töö nõuetekohaselt. Leppetrahv ei ole mõeldud kohustuse täitmise asendamiseks, vaid lepingu täitmisele sundimiseks. Leppetrahvi nõue tuleb esitada 3 päeva jooksul alates rikkumisest teada saamisest.

6.3. Kui lepingu rikkumisega on tekitatud kahju teisele lepinguosalisele või kolmandatele isikutele, on kahju kohustatud hüvitama selle tekitanud lepinguosaline.

6.4. Lepingust tulenevate kohustuste mittetäitmist või mittekohast täitmist ei loeta lepingu rikkumiseks, kui selle põhjuseks oli vääramatu jõud. Pooled käsitavad vääramatu jõuna asjaolu, mille üle lepinguosalistel puudub kontroll ja mida pooled lepingu sõlmimisel ei näinud ega võinudki ette näha (VÕS-i § 103).

**7. Lepingu kehtivus, muutmine ja lõpetamine**

7.1. Leping loetakse sõlmituks, kui selle on allkirjastanud mõlemad lepinguosalised. Leping lõpeb, kui lepinguosalised on kohustused täitnud.

7.2. Lepingut võib muuta lepinguosaliste kokkuleppel ning muudatused vormistatakse kirjalikult lepingu lisana.

7.3. Tellijal on õigus lepingust taganeda või see üles öelda igal ajal ilma põhjuseta, teatades sellest teisele lepinguosalisele 30 päeva ette.

**8. Esindajad ja teadete edastamine**

8.1. Tellija määrab kontaktisiku juhendama töö tegemist, töövõtjale vajaliku teabe andmiseks ning kvaliteedi kontrollimiseks. Tellija määratud vastutav isikud on:

8.1.1. Projekteerimine – Andres Brakmann, [andres.brakmann@skpk.ee](mailto:andres.brakmann@skpk.ee), 56 566 721

8.1.2. Ehitamine – Martin Eelmaa, [martin.eelmaa@inf.ee](mailto:martin.eelmaa@inf.ee), 50 87 259

või nende äraolekul neid asendama määratud isikud.

8.2. Töövõtja määrab kontaktisiku lepingu täitmise juhtimiseks ja korraldamiseks. Töövõtja esindaja on RMK looduskaitseprojektide koordinaator Mihkel Järveoja, [mihkel.jarveoja@rmk.ee](mailto:mihkel.jarveoja@rmk.ee), 53415075.

8.3. Lepinguosaliste vahelised lepinguga seotud teated peavad olema kas kirjalikus või elektroonilises vormis, s.t digitaalselt allkirjastatud, välja arvatud, kui teade on informatiivne ja selle edastamisel teisele lepinguosalisele ei ole õiguslikke tagajärgi. Teated edastatakse teisele lepinguosalisele postiaadressil, mis on märgitud lepingus ning digitaalselt allkirjastatud teated e-posti aadressil. Kui aadress muutub, on lepinguosaline kohustatud sellest teist lepinguosalist informeerima kohe.

8.4. Teade (v.a informatiivne teade) loetakse kätte antuks, kui teade on üle antud allkirja vastu või teade on saadetud tähitud kirjaga teise lepinguosalise postiaadressil ja postitamisest on möödunud viis kalendripäeva või digitaalselt allkirjastatud teade on edastatud e-posti aadressil ning teine lepinguosaline on kinnitanud selle kätte saamist.

8.5. Informatiivset teadet võib edastada telefoni teel või suuliselt.

**9. Muud tingimused**

9.1. Lepingu sõlmimisel kuuluvad lepingu dokumentide hulka lisaks käesolevale lepingutekstile veel tööde üleandmise – vastuvõtmise akt.

9.2. Lepinguga reguleerimata küsimustes juhinduvad lepinguosalised võlaõigusseaduses töövõtulepingu kohta sätestatust.

9.3. Lepingu täitmisel tekkinud vaidlused lahendatakse läbirääkimiste teel. Kui kokkulepet ei saavutata, lahendatakse vaidlused Eesti Vabariigi õigusaktides ettenähtud korras. Lepingu kohaselt on kohtualluvuseks Harju Maakohus.

9.4. Leping on allkirjastatud digitaalselt.

Lisad:

1. Hinnapakkumine
2. Ehitusobjekti töösisekorraeeskiri
3. Töötervishoiu ja tööohutuse ning keskkonnahoiu alase ühistegevuse kokkulepe
4. Alltöövõtu tööde üleandmis-vastuvõtmise akt